EkBass/fiwiki-20250220-pages-articles huggingface dataset:
George Bingham (Lucanin 3. jaarli)

George Charles Bingham, Lucanin kolmas jaarli (16. huhtikuuta 1800 Lontoo – 10. marraskuuta 1888 Lontoo)George Charles Bingham, 3rd earl of Lucan Encyclopædia Britannica Online Academic Edition. Viitattu 13.1.2014. oli brittiläinen sotilas. Hänet tunnetaan kenties parhaiten siitä, että hän antoi käskyn surullisenkuuluisaan kevyen prikaatin hyökkäykseen Krimin sodan Balaklavan taistelussa vuonna 1854. George Bingham oli Lucanin toisen jaarlin vanhin poika. Hän opiskeli Westminster Schoolissa, mutta siirtyi vuonna 1816 sotilasuralle. Hän yleni vuonna 1826 everstiluutnantiksi ja osallistui vuonna 1828 Venäjän armeijassa sotaan Balkanilla. Vuosina 1826–1830 hän oli myös parlamentin alahuoneen jäsenenä ja peri Lucanin jaarlin arvon 1839. Lucan ylennettiin vuonna 1851 kenraalimajuriksi ja Krimin sodan puhjettua vuonna 1854 hänet asetettiin ratsuväkidivisioonan johtoon. Divisioona koostui kahdesta prikaatista, joista kevyttä prikaatia komensi hänen lankonsa Cardiganin jaarli. Lucan ja Cardigan halveksivat toisiaan. Balaklavan taistelussa 25. lokakuuta 1854 Lucan johti itse raskasta prikaatia pakottaen venäläisen ratsuväen perääntymään. Sen jälkeen hän sai ylipäällikkö lordi Raglanilta kaksi erillistä määräystä, joiden mukaan kevyen prikaatin piti hyökätä vetäytyvien venäläisten kimppuun. Toinen käskyistä saapui myöhässä, joten ensimmäistä määräystä kirjaimellisesti tulkinnut Lucan lähetti kevyen prikaatin venäläisten ylivoimaista vahvempaa asemaa vastaan heikomman aseman sijasta. Kevyt prikaati tuhottiin, ja kahden rykmentin voimin sen perääntymistä suojannut Lucan haavoittui itsekin jalkaan. Tapauksen vuoksi Raglan määräsi Lucanin palaamaan Englantiin vuonna 1855.Nordisk familjebok (1905), s. 414 Runeberg.org. Viitattu 13.1.2014. Lucan pyysi tapauksen selvittämistä sotaoikeudessa, mutta pyyntö hylättiin. Asiaa käsiteltiin tuloksetta parlamentin molemmissa kamareissa. Vaikka Lucan ei enää tämän jälkeen osallistunut mihinkään sotatoimiin, hänet ylennettiin 1865 kenraaliksi ja 1887 sotamarsalkaksi. Lucanin aloitteesta parlamenttiedustajien valan kaavaa muutettiin vuonna 1858 siten, että myös juutalaiset saattoivat tulla parlamentin jäseniksi. ==Lähteet== ==Aiheesta muualla== Luokka:Brittiläiset marsalkat Luokka:Yhdistyneen kuningaskunnan alahuoneen jäsenet Luokka:Jaarlit Luokka:Vuonna 1800 syntyneet Luokka:Vuonna 1888 kuolleet
You Had My Heart

You Had My Heart on suomalaisen laulaja-lauluntekijä Saara Aallon kolmas studioalbumi. Albumin tuottajana toimi Teemu Roivainen, ja sen julkaisi Yume Records -omakustannelevy-yhtiö 24. toukokuuta 2013. Albumin ensimmäiseksi singleksi valittiin nimikkoraita "You Had My Heart", jonka musiikkivideo julkaistiin Ilta-Sanomien verkkosivuilla 22. maaliskuuta 2013. ==Taustaa== Albumin kaikki kappaleet ovat Aallon sanoittamia ja säveltämiä, lukuun ottamatta albumin päätösraitaa, joka on cover-versio Serge Laman ja Alice Donan kirjoittamasta kappeleesta "Je Suis Malade". Joidenkin kappaleiden tekemiseen on osallistunut myös albumin tuottaja Teemu Roivainen. Aalto on kuvaillut albumin olevan tummasävyisempi kuin hänen esikoisalbuminsa "Blessed with Love". Aalto erosi alkuvuodesta 2013 avomiehestään Teemu Roivaisesta, ja Aallon mukaan hänen läpikäymänsä tunteet näkyvät levyn sanoituksissa ja sävellyksissä. Aalto on sanonut kappaleiden olevan hänelle hyvin henkilökohtaisia. Kappaleiden sovituksista pyrittiin tekemään kokeellisia ja mahtipontisia, mutta Aalto sanoi haluneensa säilyttää niissä myös "tyypillisen saaramaisuuden". Ennen albumin julkaisua Aalto kävi neuvotteluja suurten levy- yhtiöiden kanssa saatuaan julkisuutta The Voice of Finland -kykyjenetsintäkilpailusta, johon hän osallistui keväällä 2012. Levy-yhtiöt olisivat halunneet Aallon laulavan suomeksi, mihin Aalto ei suostunut, joten neuvottelut kariutuivat. == Julkaisu == Albumi julkaistiin sekä digitaalisessa että fyysisessä muodossa 24. toukokuuta 2013. Albumin julkaisua edelsi esikoissingle "You Had My Heart", josta julkaistiin Marko Mäkilaakson ohjaama suuren budjetin musiikkivideo 22. maaliskuuta 2013. Kappaleen on miksannut Edward J Nixon. Albumin toisena singlenä julkaistiin "You Gotta Go", josta julkaistiin myös musiikkivideo heinäkuussa 2013. Levyllä oleva kappale "My Love" julkaistiin singlenä huhtikuussa 2012, kun Aalto esitti sen The Voice of Finland -kilpailun finaalissa. Kappaleesta tehtiin päivitetty versio albumia varten. Albumin rinnalla lanseerattiin samanniminen korusarja, johon kuuluvia koruja myydään Aallon perustamassa verkkokaupassa. Vastaavanlainen korusarja lanseerattiin myös Aallon Blessed with Love -albumin yhteydessä. == Vastaanotto == You Had My Heart nousi julkaisuviikollaan Suomen virallisen albumilistan sijalle 43 ja oli siten Aallon uran ensimmäinen listasijoitus. Albumi kuitenkin putosi listalta ensimmäisen listaviikon jälkeen. Albumin kappaleet eivät saaneet juurikaan radiosoittoa. YleX-radiokanavan musiikkipäällikkö Tomi Saarinen sanoi, ettei "You Had My Heart" -kappale kestä vertailua kansainvälisten englanninkielisten materiaalien kanssa. The Voice -radiokanavan musiikkipäällikkö Jussi Mäntysaari kuitenkin sanoi kappaleen olevan "parasta, mitä Saaralta on tähän asti kuultu". == Kappaleet == == Lähteet == Luokka:Vuoden 2013 albumit Luokka:Saara Aallon albumit
Kaksivarvasankeriassalamanteri

Kaksivarvasankeriassalamanteri (Amphiuma means) on Amphiuma-sukuun kuuluva laji. Se on IUCN:n (International Union for Conservation of Nature and Natural Resources) punaisen listan mukaan yleisesti elinvoimainen, vaikka joistakin paikoista se on kadonnut. == Koko ja Ulkonäkö == Kaksivarvasankeriassalamanteri on 116 cm pitkä. Väriltään se on harmaa, tummanruskea tai musta. Sen silmät ovat pienet. == Levinneisyys ja elinympäristö == Kaksivarvasankeriassalamanteria tavataan soilla, mutaisissa järvissä, kosteilla niityillä ja hieman virtaavissa vesissä. == Lisääntyminen == Naaras munii matalaan veteen, rannalle tai maan alle. == Ravinto == Laji pyydystää ravinnokseen selkärangattomia eläimiä. == Lähteet == Luokka:Salamanterieläimet
Dhoom

Dhoom on Sanjay Gadhvin ohjaama intialainen hindinkielinen toimintaelokuva vuodelta 2004. Pääosia näyttelevät Abhishek Bachchan, Uday Chopra, John Abraham, Esha Deol ja Rimi Sen. Dhoom kuului vuoden menestyneimpiin hindielokuviin. == Näyttelijät == == Soundtrack == == Jatko-osat == Dhoomista muodostui suosittu elokuvasarja. Dhoom 2 sai ensi-iltansa 24. marraskuuta 2006 ja Dhoom 3 20. joulukuuta 2013. == Lähteet == == Aiheesta muualla == * * Luokka:Vuoden 2004 intialaiset elokuvat Luokka:Intialaiset toimintatrillerit Luokka:Hindinkieliset elokuvat Luokka:Yash Raj Filmsin elokuvat
Otto Hahnin rauhanpalkinto

Otto Hahnin rauhanpalkinto (saks. Otto-Hahn-Friedensmedaille) on saksalainen rauhanpalkinto, joka on nimetty saksalaisen ydinfyysikon, nobelisti Otto Hahnin mukaan. Palkinnon perusti Otto Hahnin pojanpoika Dietrich Hahn vuonna 1988. Palkinnon jakaa Saksan YK-liitto. Palkinto jaetaan henkilöille ja instituuteille, jotka ovat olleet edistämässä rauhaa ja kansainvälistä ymmärrystä. Palkinto on kultamitali ja diplomi, jotka Berliinin pormestari ja Saksan YK-liiton puheenjohtaja luovuttavat 17. joulukuuta palkintojuhlassa Berliinissä. vuosi palkinnon saaja maa 2018 John Kerry 2016 Melinda Gates 2014 Manfred Nowak 2012 Tadatoshi Akiba 2010 Daniel Barenboim 2008 Hans Küng 2005 Muhammad Ali 2003 Mary Robinson 2001 Miriam Makeba 1999 Gerd Ruge 1997 Yehudi Menuhin 1995 Hans Koschnick 1993 Karl R. Popper 1991 Simon Wiesenthal 1989 Mihail Gorbatšov 1988 Sandro Pertini ==Lähteet== Luokka:Rauhanpalkinnot Luokka:Saksalaiset palkinnot
Kuusinen (saari Kotkassa)

Kuusisen satamaa nähtynä Kuusisen näkötornista.|thumb Kuusinen (myös Luotsi- Kuusinen) on saari Suomenlahdessa Kotkassa. Saarella sijaitseva Kuusisen satama toimii Suomen merivoimien sotilassatamana, kalasatamana, Suomen valtion väyläalusten satamana sekä Kotkan saariston yhteysalusliikenteen satamana. Saari on toiminut ennen luotsien tukikohtana. Saarta on nimitetty Luotsi- Kuusiseksi myös erotukseksi toisesta Kotkan alueella sijainneesta Kuusinen- nimisestä saaresta, niin sanotusta Tanssi-Kuusisesta, joka on jäänyt Mussalon sataman alle. ==Historia== Luotsit siirtyivät Kuusiseen Kotkan kaupungin syntyaikoihin 1870-luvun lopulla Kukourin linnakesaarelta. Saarella olleesta luotsitalosta on nykyisin jäljellä enää kivijalka. Kuusinen yhdistettiin 1970-luvulla Kotkansaareen pengertiellä, joka toimii samalla aallonmurtajana. Tieyhteyden valmistumisen jälkeen saarelle rakennettiin kalasatama ja Suomen merivoimien sotilassatama. Kotkan saariston yhteysalusliikenne siirtyi Kuusiseen elokuussa 2013 Sapokasta. Saari on ehdolla Kotkan merivartioaseman uudeksi sijoituspaikaksi, joka on siirtymässä pois Katariinan kaupunginosassa sijaitsevista liian suurista tiloista. Saaren lounaiskärkeen pystytettiin vuonna 1998 venäläisen Mihail Anikušinin Ruotsinsalmen taisteluissa 1789–1790 hukkuneiden merimiesten muistomerkki. == Kalasatama == Kuusisen kalasatamassa on kalankäsittelylaitos ja varastotilaa. Vuonna 2016 kalasatama oli kaupungin omistama ja sitä käyttivät aktiivisesti lähiseudun rannikkokalastajat. Kalasatamassa oli kaksi kalan suoramyyntipistettä, joissa toisessa myös kahvila. Kalastus oli pääosin rysäpyyntiä, joissa päälajit siika, lohi ja suomukalat. ==Lähteet== Luokka:Kotkan saaret Luokka:Suomen Itämeren satamat Luokka:Suomen kalasatamat
Spacewatch

Spacewatch on Arizonan yliopiston vetämä projekti, jossa tutkitaan pikkuplaneettoja, mukaan lukien erityypiset asteroidit ja komeetat. Projektin ovat perustaneet Tom Gehrels ja Robert S. McMillan vuonna 1980.SPACEWATCH® Project == Merkittäviä löytöjä == * Callirrhoe * 5145 Pholus * 9885 Linux * 20000 Varuna * 60558 Echeclus * (136617) 1994 CC * (174567) Varda == Lähteet == Luokka:Asteroidit Luokka:Pikkuplaneetat Luokka:Planeettatutkimus
Giuseppe Motta -mitali

Giuseppe Motta Medal on Sveitsissä sijaitsevan Geneva Institute for Democracy and Developmentin myötämä rauhanpalkinto vuodesta 2004. Palkinto jaetaan rauhan, demokratian, ihmisoikeuksien ja kestävän kehityksen puolesta. Palkinto on nimetty Sveitsin liittoneuvoston liittopresidentin ja Kansainliiton pääsihteerin mukaan. ==Palkinnon saajat== Palkinto jaetaan kolmeen kategoriaan *Rauhan ja demokratian ♦palkinto *Ihmisoikeuspalkinto *Kestävän kehityksen palkinto Vuosi Rauhan ja demokratian palkinnon saaja Maa Ihmisoikeuspalkinto Maa Kestävän kehityksen palkinto Maa 2004 Arthur Simon Jelena Bonner / Geoffrey Ballard 2005 Violeta Chamorro Kim Seong Min Jonathon Porritt 2006 Nelson Mandela Alirio Uribe Muñoz Joan Bavaria 2007 Vicente Fox Desmond Tutu James Harris Simons 2008 Václav Havel Solange Pierre Junichi Fujino 2009 Martin C.M. Lee Nadera Shalhoub-Kevorkian Al Gore 2010 Richard von Weizsäcker Liu Xiaobo Charles G. Koch 2011 José María Gil-Robles Nasrin Sotoudeh Ernesto Bertarelli 2012 Soon Ok Lee Abel Barrera Hernández Richard Branson 2013 Aung San Suu Kyi Guillermo Fariñas Alessandro Carlucci 2014 Angela Merkel Denis Mukwege Naomi Klein 2015 Tawakkol Karman Michel Forst Jeremy Leggett 2016 Giorgi Margwelaschwili Amina Mohammed Joan Carling 2017 Kolinda Grabar- Kitarović Bianca Jagger / Vandana Shiva 2018 David McAllister / Nadia Murad Christiana Figueres 2019 Zuzana Čaputová Bryan Stevenson Greta Thunberg 2020 Sviatlana Tsikhanouskaya Ai Weiwei Johan Rockström 2021 Maria Ressa Marielle Franco Sandra Steingraber 2022 Volodymyr Zelenskyy Ales Bialiatski Kate Raworth 2023 Ellen Johnson Sirleaf Denis Mukwege Melinda Gates ==Lähteet== Luokka:Rauhanpalkinnot
Mitä silmät ei nää (kappale)

Mitä silmät ei nää on suomalaisartisti Juha Tapion kappale hänen samannimiseltä studioalbumiltaan. Sen julkaisi Warner Music Finland albumin ensimmäisenä singlenä kesäkuussa 2003. Kappale ei sijoittunut singlelistalle, mutta oli kuitenkin radiokanavien toiseksi soitetuin kappale. ==Kappaleet== # ==Listasijoitukset== Lista Paras sijoitus Radiolista 2 ==Lähteet== Luokka:Vuoden 2003 kappaleet Luokka:Juha Tapion kappaleet
James Cardigan

James Thomas Brudenell, Cardiganin 7. jaarli (16. lokakuuta 1797 Hambleden, Buckinghamshire – 28. maaliskuuta 1868 Deene Park, Northamptonshire)James Thomas Brudenell, 7th earl of Cardigan Encyclopædia Britannica Online Academic Edition. Viitattu 13.1.2014. oli brittiläinen kenraali. Hänet muistetaan parhaiten siitä, että hän johti surullisenkuuluisaa kevyen prikaatin hyökkäystä Krimin sodan Balaklavan taistelussa vuonna 1854. Hän kävi Christ Churchin collegea Oxfordissa ja oli parlamentin alahuoneen jäsenenä vuosina 1818–1829 nimellä lordi Brudenell. Cardiganin jaarlin arvon hän peri isältään vuonna 1837.Nordisk familjebok (1905), s. 326 Runeberg.org. Viitattu 13.1.2014. Hän liittyi armeijaan vuonna 1824, vanhempana kuin yleensä oli tapana, mutta yleni sen jälkeen nopeasti, saaden 1832 everstiluutnantin arvon husaarirykmentissä. Cardigan riitautui usein alaistensa upseeriensa kanssa ja kohteli näitä ankarasti. Määrättyään erään upseerin laittomasti arestiin hänet tuomittiin sotaoikeudessa ja erotettiin sen seurauksena armeijasta vuonna 1834. Kaksi vuotta myöhemmin hän pääsi kuitenkin sukunsa vaikutusvallan avulla takaisin palvelukseen, 11. kevyen rakuunarykmentin (sittemmin 11. husaarirykmentin) komentajaksi. Cardigan käytti runsaasti omia varojaan tehdäkseen rykmentistään mahdollisimman tyylikkään. Hän joutui uudelleen vaikeuksiin oltuaan riidan päätteeksi laittomassa kaksintaistelussa alaisensa, kapteeni Harvey Tuckettin kanssa, ja haavoitettuaan tätä. Cardiganin pyynnöstä tapaus käsiteltiin ylähuoneessa, jossa hän vapautui syytteistä lakiteknisten seikkojen ansiosta. Julkisuudessa tämä nostatti arvostelua. Cardigan jatkoi rykmenttinsä komentajana, kunnes hänet 1854 ylennettiin kenraalimajuriksi. Krimin sodan puhjettua samana vuonna hänet nimitettiin kevyen ratsuväkiprikaatin komentajaksi. Hän joutui näin lankonsa, jaarli Lucanin alaiseksi, vaikka ei tullut tämän kanssa lainkaan toimeen. Cardiganin kevyt prikaati ei juurikaan osallistunut taisteluihin, ennen kuin 25. lokakuuta 1854 Lucan antoi sille väärinkäsityksestä johtuneen kohtalokkaan määräyksen lähteä hyökkäykseen venäläisten ylivoimaista asemaa vastaan. Cardigan epäili lordi Raglanilta peräisin olleen määräyksen mielekkyyttä, mutta lähti silti epäröimättä hyökkäykseen, josta itse selvisi hengissä. Runoilija Alfred Tennyson teki tapauksen pian kuuluisaksi runossaan ”Kevyen prikaatin hyökkäys” (1855) ja julkisuudessa Cardiganista tehtiin rohkeuden perikuva. Palattuaan kotimaahansa hänet nimitettiin ratsuväen ylitarkastajaksi. Vuonna 1861 hänet ylennettiin kenraaliluutnantiksi. Hän kuoli vammoihin, jotka sai myöhemmin pudottuaan hevosen selästä. Lordi Cardiganin nimestä tulee englannin kielen napitettua villatakkia tarkoittava sana cardigan, sillä hänen sanottiin pitäneen tällaista vaatetta kuuluisan kevyen prikaatin hyökkäyksen aikana.Cardigan Online Etymology Dictionary. Viitattu 13.1.2014. ==Lähteet== Luokka:Brittiläiset kenraalit Luokka:Jaarlit Luokka:Vuonna 1797 syntyneet Luokka:Vuonna 1868 kuolleet
Sinipeippo

Sinipeippo (Uraeginthus angolensis) on loistopeippojen heimoon kuuluva varpuslintu. == Levinneisyys == Sinipeippoa tavataan luonnonvaraisena Angolassa, Botswanassa, Burundissa, Kongon tasavallassa, Kongon demokraattisessa tasavallassa, Malawissa, Mosambikissa, Namibiassa, Etelä- Afrikassa, Swazimaassa, Tansaniassa, Sambiassa ja Zimbabwessa. São Tomé ja Príncipessä sitä tavataan istutettuna. Lajin on kuvattu olevan yleinen tai joskus runsaslukuinen. Sen kannankehitys on vakaa, ja se on luokiteltu elinvoimaiseksi. == Lähteet == Luokka:Loistopeipot
Ivan Kuzmenko

Ivan Semenovytš Kuzmenko (; 15. syyskuuta 1912 – 1943) oli ukrainalainen jalkapalloilija. Kuzmenko oli Kiovan Dynamon pelaaja, joka pelasi myös toisen maailmansodan aikaan Startin joukkueessa joka ei hävinnyt otteluakaan.http://kiev4tourists.com/football-in-Kiev.html Hän pelasi myös kuuluisassa Kuolemanottelussa ja teloitettiin saksalaisten vankileirillä seuraavana vuonna. == Lähteet == Luokka:Ukrainalaiset jalkapalloilijat Luokka:Vuonna 1912 syntyneet Luokka:Vuonna 1943 kuolleet
Sinipääpeippo

Sinipääpeippo (Uraeginthus cyanocephalus) on loistopeippojen heimoon kuuluva varpuslintu. ==Levinneisyys== Sinipääpeippoa tavataan Etiopiassa, Keniassa, Somaliassa, Etelä-Sudanissa, Sudanissa ja Tansaniassa. Lajia on kuvattu paikallisesti yleiseksi. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Ohikiitävää (kappale)

Ohikiitävää on suomalaisartisti Juha Tapion kappale hänen samannimiseltä studioalbumiltaan. Sen julkaisi Warner Music Finland albumin toisena singlenä huhtikuussa 2005. Kappale nousi neljäksi viikoksi latauslistalle maalis- huhtikuussa 2007, jolloin se saavutti parhaan sijoituksensa listalla, 17. sija (13/2007). Marraskuussa 2013 kappale käväisi yhden viikon ajan latauslistan sijalla 29. Julkaisuvuonnaan kappale oli parhaimmillaan radioiden soitetuin kappale. ==Kappaleet== # ==Listasijoitukset== Lista Paras sijoitus Suomen virallinen singlelista – Suomen virallinen latauslista 17 Radiolista 1 == Lähteet == == Aiheesta muualla == * Ohikiitävää discogs.com -sivustolla Luokka:Vuoden 2005 kappaleet Luokka:Juha Tapion kappaleet
Ametistipeippo

Ametistipeippo (Granatina granatina) eli aiemmalta nimeltään orvokkipeippo on loistopeippojen heimoon kuuluva varpuslintu. ==Levinneisyys== Ametistipeippoa tavataan Angolassa, Botswanassa, Mosambikissa, Namibiassa, Etelä-Afrikassa, Sambiassa ja Zimbabwessa. Lajia on kuvattu yleiseksi taipaikallisesti yleiseksi. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Kobolttipeippo

Kobolttipeippo (Granatina ianthinogaster) on loistopeippojen heimoon kuuluva varpuslintu. 250px|thumb|Naaras ==Levinneisyys== Kobolttipeippoa tavataan Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Lajia on kuvattu yleiseksi tai paikallisesti yleiseksi. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Loistopeipot
Toiset mimmit

”Toiset mimmit” on suomalaisartisti Erinin kappale hänen toiselta, Sä osaat! -studioalbumilta. Sen julkaisi Warner Music albumin toisena singlenä elokuussa 2013. Kappaleelle on tehty myös musiikkivideo, joka julkaistiin videopalvelu YouTubessa 20. marraskuuta 2013. Videon kohtauksia kuvattiin saman vuoden syyskuussa ympäri Helsingin keskustaa, esimerkiksi Helsingin päärautatieasemalla. Kappale nousi parhaimmillaan latauslistan 20. ostetuimmaksi kappaleeksi sekä radioiden kolmanneksi soitetuimmaksi kappaleeksi. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista 20 Radiolista 3 == Lähteet == Luokka:Vuoden 2013 kappaleet Luokka:Erinin kappaleet
Älä tule hyvä tyttö

”Älä tule hyvä tyttö” on suomalaisartisti Erinin kappale hänen toiselta, Sä osaat! -studioalbumilta. Sen julkaisi Warner Music albumin kolmantena singlenä marraskuussa 2013. ”Älä tule hyvä tyttö” ei menestynyt yhtä hyvin kuin albumin kaksi aiempaa singleä. Kappale sijoittui ainoastaan radiolistalle. == Kappaleet == # == Listasijoitukset == Lista Paras sijoitus Suomen virallinen singlelista – Suomen virallinen latauslista – Radiolista 9 ==Lähteet== Luokka:Vuoden 2013 kappaleet Luokka:Erinin kappaleet
Journals

Journals on kanadalaisen Justin Bieberin albumi, joka julkaistiin 23. joulukuuta 2013. Levy julkaistiin ainoastaan iTunesissa, ja suuri osa sen kappaleista oli saatavilla jo aiemmin. Albumi debytoi Suomen virallisen listan sijalla 33. == Kappaleet == # # # # # # # # # # # # # # # # (musiikki video) # (traileri) # (video) == Arvostelut == * Absolute Punk: 6.6/10Absolute Punk * Chicago Tribune: Chicago Tribune * Los Angeles Times: Los Angeles Times * Spin: positiivinenSpin == Lähteet == == Aiheesta muualla == * Journals Discogsissa Luokka:Vuoden 2013 kokoelma-albumit Luokka:Justin Bieberin albumit
Uno Jakob Oskar Gadd

Uno Jakob Oskar Gadd (4. heinäkuuta 1864 Muolaa – 8. helmikuuta 1944 Helsinki) oli juristi ja pankinjohtaja, joka vangittiin yhdenvertaisuuslain vastustamisesta. Gaddin vanhemmat olivat piirilääkäri Carl Oskar Gadd ja Sofia Fredrika Lindequist. Hän tuli filosofian kandidaatiksi 1886 ja lakitieteen kandidaatiksi 1891 ja toimi sitten Viipurin hovioikeuden kanslistina vuodesta 1898 ja notaarina vuodesta 1899. Kenraalikuvernööri Nikolai Bobrikov erotti hänet virasta 1903. Työskenneltyään Viipurissa Pohjoismaiden Osakepankin konttorissa 1903–1906 hän sai viimeksi mainittuna vuonna takaisin notaarin viran. Samana vuonna hänestä tuli hovioikeuden asessori ja 1909 hovioikeudenneuvos. Gadd erotettiin virasta uudestaan 1913, koska hän vastusti yhdenvertaisuuslakia, ja tuomittiin 8 kuukaudeksi Pietarin Krestyn vankilaan 1915. Vuosina 1914–1915 hän toimi Tampereen Säästöpankin johtajana, 1917 hän oli puoli vuotta jälleen hovioikeuden neuvoksen virassa ja 1916–1934 hän toimi Pohjoismaiden Osakepankin ja myöhemmän Pohjoismaiden Yhdyspankin notariaattiosaston esimiehenä. Gaddin puoliso oli vuodesta 1900 Ida Maria Jacobson. Heidän poikansa oli kihlakunnantuomari Erik Gadd. == Lähteet == * Sivu 220. ==Aiheesta muualla== * Viitattu 13.1.2014. Luokka:Suomalaiset juristit Luokka:Viipurin kaupunginvaltuutetut Luokka:Vuonna 1864 syntyneet Luokka:Vuonna 1944 kuolleet
Muuraispuron kanava

Muuraispuro on Vuoksen vesistössä Leppävirran reittiin kuuluva avokanava Leppävirran kunnassa. Se sijaitsee Varkauden-Kuopion syväväylällä Unnukan ja Voipaanselän välillä. Sen pituus on 250 metriä, ja se valmistui vuonna 1972.WSOY Iso tietosanakirja 6, s. 299, WSOY 1997 ISBN 951-0-20163-4 == Lähteet == Luokka:Suomen kanavat Luokka:Haukiveden–Kallaveden alue Luokka:Leppävirran reitti Luokka:Leppävirran liikenne
Kitt Peak

Kitt Peak on 2 099 metriä korkea vuori Arizonan osavaltiossa Yhdysvalloissa. Vuorella sijaitsee Kitt Peak National Observatory.Kitt Peak National Observatory Homepage ==Lähteet== Luokka:Yhdysvaltain vuoret Luokka:Arizonan maantiede
Leonard Howell

Leonard Howell (16. kesäkuuta 1898 Clarendon, Jamaika – 1981 Kingston, Jamaika) oli jamaikalainen saarnaaja, kansalaisoikeusaktivisti ja rastafariliikkeen perustaja. Howell asui 1920-luvulla New Yorkissa, missä hän toimi mustien kansalaisoikeuksien puolesta. Vuonna 1932 hän palasi Jamaikalle ajamaan mustien kansalaisoikeuksia siellä ja saarnaamaan panafrikkalaista ideologiaansa. Vuonna 1933 Howell julisti, että Etiopian keisari Haile Selassie oli Messias, ja loi näin perustan rastafarismille. Howell kirjoitti teoksen Promise Key, josta tuli rastafariliikkeen merkittävimpiä teoksia. Hän perusti Saint Catherineen rastafariyhteisön nimeltä Pinnacle, josta kasvoi omavarainen afrosentristinen kaupunki. Howell pidätettiin toimintansa johdosta yli 50 kertaa. Toisin kuin monet rastafarit, Howell ei koskaan kasvattanut rastatukkaa. ==Lähteet== Luokka:Vuonna 1898 syntyneet Luokka:Vuonna 1981 kuolleet Luokka:Jamaikalaiset henkilöt Luokka:Rastafari
Punaporun taistelu

Punaporun taistelu oli toisessa maailmansodassa Saksan 18. armeijan ja Neuvostoliiton 55. armeijan joukkojen välinen taistelu Punaporun kaupungin hallinnasta Leningradin lähistöllä vuonna 1943. Taistelu oli osa Operaatio Napatähteä. Taistelu alkoi 10. helmikuuta, jolloin neuvostojoukot etenivät nopeasti, mutta taistelu kääntyi myöhemmin pattitilanteeksi. Seuraavana päivänä 4. SS-Poliisidivisioonan ja Espanjan vapaaehtoisjoukkojen Emilio Estebanin johtaman 250. jalkaväkidivisioonan onnistuivat raskaita tappioita kärsien työntää neuvostojoukot takaisin. Taistelu päättyi saksalaisten voittoon 13. helmikuuta. Espanjalaiset menettivät taistelussa yli 70 % miehistään. Taistelu oli verisin espanjalaisten joukkojen käymä taistelu itärintamalla. Hitler myöhemmin palkitsi Sinisen divisioonan joukot mitalilla. Luokka:Leningradin piiritys Luokka:Vuoden 1943 sotahistoria
Muurasjärvi (järvi)

Muurasjärvi on Keski-Suomessa Pihtiputaalla Muurasjärvi lähellä sijaitseva järvi. == Maantietoa == Muurasjärvi on 12,6 kilometriä pitkä, 3,7 kilometriä leveä, ja sen pinta-ala on 2 105 hehtaaria eli 21 neliökilometriä. Siinä on 25 saarta, joiden pinta-ala on 60,31 hehtaaria eli noin noin 3 % järven kokonaispinta-alasta. Saarista 9 on alle neliökilometrin ja yli hehtaarin suuruisia ja loput 16 saarta ovat yli aarin kokoisia. Järvi on luodattu ja siitä on julkaistu syvyyskartat. Järven tilavuus on 189,01 miljoonaa kuutiometriä eli 0,18901 kuutiokilometriä. Sen keskisyvyys on 9,0 metriä ja suurin syvyys on 35,7 metriä. Järven rantaviivan pituus on 65,7 kilometriä, josta saarten rantaviivan yhteispituus on 12,7 kilometriä. == Vesistösuhteet == Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Muurasjärven alueeseen (14.482) järvi kuuluu. Järven vedenpinnan korkeus on 112,2 metriä mpy. Se laskee Autiojokea pitkin Alvajärveen == Lähteet == Luokka:Viitasaaren reitti Luokka:Pihtiputaan järvet Luokka:Alvajärven valuma- alue
Anderson Mesa

Anderson Mesa on noin kahdeksan kilometriä pitkä pöytävuori Arizonassa, Yhdysvalloissa. 2195 metriä korkealla pöytävuorelle sijaitsee Lowell Observatoryn Anderson Mesa Station ja Naval Observatoryn Navy Precision Optical Interferometer. Luokka:Yhdysvaltain vuoret Luokka:Arizonan maantiede
Vihertiikeripeippo

Vihertiikeripeippo, aikaisemmalta nimeltään oliivitiikeripeippo (Amandava formosa) on loistopeippojen heimoon kuuluva varpuslintu. == Levinneisyys == Vihertiikeripeippoa tavataan Intian keskiosissa. Laji on vähenemässä nopeasti pyydystämisen ja elinympäristöjen tuhoutumisen takia, ja se on luokiteltu vaarantuneeksi. == Lähteet == Luokka:Loistopeipot Luokka:Uhanalaiset linnut
Kultatiikeripeippo

Kultatiikeripeippo, aikaisemmalta nimeltään kultarintatiikeripeippo (Amandava subflava) on loistopeippojen heimoon kuuluva varpuslintu. == Levinneisyys == Kultatiikeripeippoa tavataan Saharan eteläpuolisessa Afrikassa sekä Jemenissä. Lajin on kuvattu olevan harvinainen, vaikkakin paikallisesti tai kausittaisesti yleinen. Sen kannankehitys on vakaa, ja laji on luokiteltu elinvoimaiseksi. == Lähteet == Luokka:Loistopeipot
Hentomaite

Hentomaite (Lotus tenuis, syn. L. glaber) on monivuotinen ruohovartinen hernekasvi.Retkeilykasvio 1998, s. 289. Se on 20–40 cm korkea keltainen kukka. Hentomaitteen levinneisyys kattaa suuren osan Eurooppaa, mutta sitä esiintyy myös Euroopan ulkopuolella. Se kasvaa rantaniityillä. Suomessa hentomaite on satunnainen uustulokas, jota on tavattu lähinnä satamakaupungeista. == Ulkonäkö ja koko == Hentomaite kasvaa 20–40 cm korkeaksi. Varret ovat täyteisiä tai harvoin pienionteloisia, ohuita, pystyjä tai kohenevia ja lähes kaljuja. Lehdet ovat päättöparisia ja kaksiparisia. Lehdykät ovat 0,5–1,5 cm pitkiä, suikeita–tasasoukkia ja suippoja. Alemman parin lehdykät ovat korvakemaisia, muiden lehdyköitten korvakkeet ovat surkastuneita. Kukinto on lehtihankainen, pitkäperäinen ja 1–4-kukkainen mykerömäinen sarja. Kukan verhiönliuskat ovat torvea lyhyempiä ja nupussa sisäänkaartuvia. Keltainen teriö on 6–12 mm pitkä. Suomessa hentomaite kukkii heinä-elokuussa. Palko on suora, liereä, monisiemeninen ja avautuva. Laji muistuttaa jossain määrin Suomessa kotoperäistä keltamaitetta (L. corniculatus). == Levinneisyys == Hentomaitteen päälevinneisyysalue keskittyy Eurooppaan, jossa se ulottuu Britteinsaarten eteläosista Ranskaan, Italiaan, Alppien alueelle, Unkariin, Romaniaan, Bulgariaan, Balkanin alueelle ja Kreikkaan. Satunnaisemmin lajia tavataan Pyreneiden niemimaalla, Saksassa, Puolassa, Fennoskandian etelä- ja keskiosissa, Ukrainassa ja Etelä-Venäjällä. Aasian puolella lajia kasvaa Etelä-Kaukasuksella, monin paikoin Turkissa, Lähi-idässä sekä Iranissa. Lajia on tavattu myös Egyptissä ja tulokkaana Australiassa.Den virtuella floran: Smal käringtand (myös levinneisyyskartta) Viitattu 13.1.2014. Suomessa hentomaite on satunnainen uustulokas, joka on paikoin myös vakiintunut lajistoon. Sitä on tavattu lähinnä satamakaupungeista. Vuoden 2014 kasviatlaksessa siitä on kuusi havaintoa vuosilta 1900-2005. == Elinympäristö == Hentomaite on rantaniittyjen kasvi. Suomessa sitä on tavattu satamissa, painolastipaikoilla ja varastoalueilla. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * *Luontoportti: Keltamaite Lotus corniculatus *ITIS: Lotus tenuis *United States Department of Agriculture (USDA): Lotus glaber *Flora of China: Lotus tenuis Luokka:58.4 Putkilokasvit Luokka:Maitteet
Kebra Negast

Kebra Negast, myös Kebra Nagast, ('kuninkaiden kunnia') on etiopialainen 1300-luvulla koottu kristillinen kokoelma myyttistä historiaa, allegoriaa ja apokalyptisia kertomuksia. Sen keskeinen teema on Saban kuningattaren vierailu kuningas Salomon luona ja heidän poikansa Menelikin, Etiopian dynastian perustajan, syntymä. Teoksen kertomukset ovat peräisin Syyriasta, Palestiinasta, Arabiasta ja Egyptistä ajanlaskun ensimmäisen neljän vuosisadan ajalta, ja teoksen ensimmäinen versio kirjoitettiin ge'ezin kielellä 500-luvulla. Teos on myös yksi rastafariuskonnon pyhimpiä kirjoja. ==Lähteet== ==Aiheesta muualla== * Kebra Negast Jah-Rastafari Luokka:Kristinusko Etiopiassa Luokka:Rastafari Luokka:Kansalliseepokset Luokka:Uskonnolliset kirjoitukset
Helwettiläinen

Helwettiläinen on suomalaisen black metal -yhtye Azaghalin toinen EP-levy. Se julkaistiin vuonna 2001 levymerkillä Aftermath Music. Äänitteestä julkaistiin rajoitettu 1000:n kappaleen painos. == Kappaleet == # # == Kokoonpano == * Varjoherra – laulu * Narqath – kitara, bassokitara, tuottaja, miksaaja, sanoittaja * JL Nokturnal – kitara * Kalma – rummut * Haerleif Langas – introt \+ * Jani Loikas – tuottaja, miksaaja == Aiheesta muualla == * * Helwettiläinen discogs.com -sivustolla Luokka:Vuoden 2001 EP:t Luokka:Azaghalin albumit
Klaukkalan Kiri

Klaukkalan Kiri on vuonna 1945 perustettu urheiluseura, joka toimii Nurmijärven Klaukkalassa. Tällä hetkellä mukana ovat seuraavat urheilulajit: lentopallo naisille ja tytöille, salibandy, sulkapallo, naisten voimistelu, kuntonyrkkeily ja futsal. Lajeissa urheillaan sekä harrastuspohjalta että kilpaillaan piirisarjatasolla. luokka:Suomalaiset urheilun yleisseurat Luokka:Nurmijärveläiset urheiluseurat Luokka:Vuonna 1945 perustetut urheiluseurat Luokka:Suomen Työväen Urheiluliiton jäsenseurat
DeathKult MMDCLXVI

DeathKult MMDCLXVI on suomalaisen black metal -yhtye Azaghalin kokoelma- albumi. Se julkaistiin vuonna 2001 levymerkillä Millenium Metal Music. Albumista julkaisi uusintapainoksen vuonna 2003 Solistitium Records.http://www.discogs.com/Azaghal-DeathKult-MMDCLXVI/release/607921 == Kappaleet == # # # # # # # # # # === Uusintapainoksen bonuskappaleet === # * # # # # # # == Kokoonpano == * Varjoherra – laulu * Narqath – kitara, bassokitara * Kalma – rummut == Aiheesta muualla == * * DeathKult MMDCLXVI discogs.com -sivustolla == Lähteet == Luokka:Vuoden 2001 kokoelma-albumit Luokka:Azaghalin albumit
Born in the U.S.A. (kappale)

Born in the U.S.A. on laulaja-lauluntekijä Bruce Springsteenin vuonna 1984 julkaistu kappale. Se on julkaistu hänen samaa nimeä kantavalta albumiltaan ja on yksi hänen tunnetuimmista kappaleistaan. Rolling Stone sijoitti kappaleen sijalle 275. "The 500 Greatest Songs of All Time" -listalla. Vuonna 2001 RIAA:n Songs of the Century sijoitti kappaleen 59. sijalle 365 parhaan kappaleen listalla. Sen on usein ymmärretty väärin olevan isänmaallinen tai nationalistinen kappale, vaikka todellisuudessa laulun sanoitus kuvaakin Vietnamin sodan veteraanien vaikeuksia sopeutua sodan jälkeiseen elämään. ==Kappalelista== 7": Columbia / 38-04680 * 1. "Born in the U.S.A." - 4:39 * 2. "Shut Out the Light" - 3:45 12": Columbia / 44-05147 * 1. "Born In The U.S.A." (The Freedom Mix) - 7:07 * 2. "Born In The U.S.A." (Dub) - 7:27 * 3. "Born In The U.S.A." (Radio Mix) - 6:01 ==Listasijoitukset== Listat (1984-1985) Paras sijoitus Australia (ARIA) 2 Itävalta (Ö3 Austria Top 40) 13 Belgia (VRT Top 30 Flanderi) 8 Kanada (RPM) 11 Suomi (Suomen virallinen lista) 19 Irlanti (IRMA) 1 Italia (FIMI) 20 Alankomaat (Dutch Top 40) 5 Uusi-Seelanti (RIANZ) 1 Norja (VG-lista) 20 Ruotsi (Sverigetopplistan) 11 Britannia (The Official Charts Company) 5 Yhdysvallat (Billboard Hot 100) 9 Yhdysvallat (Billboard Hot Mainstream Rock Tracks) 8 ==Lähteet== Luokka:Bruce Springsteenin kappaleet Luokka:Vuoden 1984 kappaleet
Kitt Peak National Observatory

Kitt Peak National Observatory on Kitt Peak -vuorella Arizonan osavaltiossa Yhdysvalloissa sijaitseva observatorio. Se on perustettu vuonna 1958. Observatorion yhteydessä toimii yleisölle avoin vierailukeskus. == Katso myös == * Llano de Chajnantorin observatorio * Paranalin observatorio * La Sillan observatorio * Very Large Telescope * European Extremely Large Telescope ==Lähteet== == Aiheesta muualla == Luokka:Yhdysvaltain observatoriot Luokka:Arizonan rakennukset ja rakennelmat
Vaahteraliigan kausi 1997

Vaahteraliigan kausi 1997 oli Vaahteraliigan 18. kausi. Liigan runkosarjassa pelattiin kymmenen ottelua, minkä jälkeen kuusi parasta joukkuetta etenivät pudotuspeleihin. Runkosarjan viimeinen ja toiseksi viimeinen joutuivat kauden päätteeksi karsimaan sarjapaikasta I-divisioonaan kahden parhaan joukkueen kanssa. Vaahteramaljassa Helsinki Roosters voitti Porvoon Butchersin pistein 36–0, ja voitti siten kolmannen peräkkäisen mestaruuden. Turku Trojans voitti pronssia. Kauden päätteeksi Pyynikki Patriots ja Hämeenlinna Tigers hävisivät karsintaottelunsa ja putosivat I-divisioonaan. ==Runkosarja== OT V H TE PÄ MS PTS Trojans 10 9 1 294 106 +188 18 Roosters 10 8 2 307 185 +122 16 Crocodiles 10 7 3 220 199 +21 14 East City Giants 10 6 4 277 220 +57 12 Arctic Circle Stars 10 5 5 217 201 +16 10 Butchers 10 3 7 234 237 -3 6 Patriots 10 1 9 123 271 -148 2 Tigers 10 1 9 113 366 -253 2 ==Pudotuspelit== ==Lähteet== 1997 Luokka:Vuoden 1997 urheilu
Spreuerhofstraße

Spreuerhofstraße on maailman kapein katu. Se sijaitsee Saksassa Reutlingenin kaupungissa. Kadun leveys vaihtelee 31 ja 50 senttimetrin välillä. Pituutta Spreuerhofstraßessa on noin 50 metriä. Katu muodostui vuonna 1727, kun kaupunkia rakennettiin uudelleen sen edellisenä vuonna tuhonneen tulipalon jäljiltä. == Lähteet == == Aiheesta muualla == Luokka:Saksan kadut Luokka:Baden-Württemberg
Taavetin rautatieasema

Taavetin rautatieasema () on rautatieliikennepaikka Karjalan radalla Luumäen keskustaajamassa Taavetissa. Asema avattiin vuonna 1870 Pietarin radan yhteydessä maantien risteykseen lähelle entistä linnoitusta. Alkuperäinen asemarakennus oli Knut Nylanderin IV tyypin asema, mutta se korvattiin vuonna 1905 valmistuneella Bruno Granholmin jugend-rakennuksella. Taavetin asemaa suunniteltiin vuoden 1882 valtiopäivillä risteysasemaksi Savon radalle, mutta myöhemmin suunnitelmat siirrettiin koskemaan Kaipiaista ja edelleen Kouvolaa, josta se nykyäänkin erkanee. Tästä huolimatta Taavetista tuli Luumäen tärkein keskus ja kunnallishallinto siirtyi sinne kirkonkylältä vuonna 1912. Aseman merkitys pieneni autokannan ja tieverkon uudistuessa, ja sen miehitys lopetettiin vuonna 1990. Henkilöliikenteen pysähdykset Taavetissa lopetettiin syyskuussa 2006 Kerava–Lahti-oikoradan avaamisen ja alhaisen käyttäjämäärän myötä. Ennen lakkautusta asemalla pysähtyi kaksi junaa Helsinkiin ja kaksi junaa Imatran suuntaan. Tämän lisäksi asemalla pysähtyi sunnuntai-iltaisin taajamajunat H 717 Imatralle ja H 9730 Helsinkiin.VR:n kaukoliikenteen aikataulut 8.1.-2.9.2006 Asemalaiturit purettiin rataosan perusparannuksen yhteydessä. == Lähteet == Luokka:Luumäen rautatieliikennepaikat Luokka:Bruno Granholmin suunnittelemat rakennukset
Yvonne Nauta

Yvonne Nauta (s. 21. helmikuuta 1991 Uitwellingerga) on alankomaalainen pikaluistelija. Nauta saavutti nuorten MM-kilpailuissa Zakopanessa 2009 kultaa 3 000 metrillä ja joukkuetakaa-ajossa sekä hopeaa 1 500 metrillä ja yleisluistelussa. Moskovassa 2010 hän sai nuorten MM-kultaa joukkuetakaa- ajossa ja hopeaa 3 000 metrillä. Nauta saavutti hopeaa ensimmäisissä aikuisten arvokilpailuissaan, yleisluistelun EM-kisoissa Hamarissa 2014. Sotšin olympialaisissa hän oli 5 000 metrillä kuudes. Yleisluistelun MM-kilpailuissa Heerenveenissä 2014 hän sai pronssia. Hän voitti samana talvena Alankomaiden- mestaruuden 5 000 metrillä. Seuraavan kerran Nauta oli kansainvälisen arvokilpailun tulosten kärkipäässä yleisluistelun EM-kisoissa Heerenveenissä 2017 sijoituttuaan neljänneksi. Nauta sijoittui yhdistetyssä 3 000 ja 5 000 metrin maailmancupissa kolmanneksi kaudella 2013–2014. Hän on sijoittunut maailmancupin osakilpailuissa kerran toiseksi ja kaksi kertaa kolmanneksi (tilanne kauden 2013–2014 jälkeen). == Ennätykset == Matka Aika Paikka Päivä 500 m 40,74 Inzell 19. tammikuuta 2013 1 000 m 1.19,62 Berliini 24. lokakuuta 2009 1 500 m 1.57,23 Heerenveen 29. joulukuuta 2013 3 000 m 4.02,63 Hamar 11. tammikuuta 2014 5 000 m 6.57,59 Heerenveen 23. maaliskuuta 2014 == Lähteet == Luokka:Alankomaalaiset pikaluistelijat Luokka:Vuonna 1991 syntyneet Luokka:Elävät henkilöt
Johnny Höglin

Johnny Höglin (s. 26. helmikuuta 1943 Nykroppa, Filipstadin kunta, Värmlanti) on ruotsalainen pikaluistelun olympiavoittaja. Hän edusti seuratasolla Karlstad SK:ta. Höglin voitti yllättäen olympiakultaa 10 000 metrillä Grenoblessa 1968. Hän luisteli seitsemännessä parissa uuden olympiaennätyksen 15.23,6, ja kukisti Norjan Fred Anton Maierin 0,3 sekunnilla. Hän sijoittui Grenoblessa lisäksi viidenneksi 1 500 ja 5 000 metrillä. Sapporon olympialaisissa 1972 hän oli 1 500 metrillä yhdeksäs ja 5 000 metrillä kahdestoista. Höglin sijoittui yleisluistelun MM-kilpailuissa kuudenneksi 1968 ja 1969, kymmenenneksi 1967, 11:nneksi 1970 ja 1971, 13:nneksi 1966, 17:nneksi 1972 ja 19:nneksi 1965. Sprinttereiden MM-kilpailuissa hän oli kolmastoista 1970. EM-kilpailuissa hän sijoittui 13:nneksi 1966, 18:nneksi 1967 ja 19:nneksi 1972. Hän voitti yleisluistelun Ruotsin-mestaruuden 1968. == Ennätykset == Matka Aika Paikka Päivä 500 m 40,3 Davos 17. tammikuuta 1970 1 000 m 1.21,3 Davos 17. tammikuuta 1970 1 500 m 2.02,1 Davos 15. tammikuuta 1972 3 000 m 4.21,6 Inzell 7. maaliskuuta 1968 5 000 m 7.26,0 Davos 16. tammikuuta 1972 10 000m 15.23,6 Grenoble 6. helmikuuta 1968 == Lähteet == Luokka:Ruotsalaiset pikaluistelijat Luokka:Ruotsalaiset olympiavoittajat Luokka:Vuonna 1943 syntyneet Luokka:Elävät henkilöt
Leningradin–Novgorodin offensiivi

Leningradin–Novgorodin offensiivi oli toisessa maailmansodassa Neuvostoliiton Leningradin, Brjanskin ja Olhavan rintamien joukkojen viimeinen ja onnistunut yritys Leningradin piirityksen murtamiseksi. Hyökkäys Saksan pohjoista armeijaryhmää vastaan alkoi 14. tammikuuta 1944 ja kaksi viikkoa myöhemmin neuvostojoukot olivat vallanneet Moskovan-Leningradin rautatien. Novgorod vallattiin takaisin 19. tammikuuta 1944. Iosif Stalin julisti 26. tammikuuta lähes 900 päivää kestäneen piirityksen päättyneen, mitä juhlittiin Leningradissa 324 tykin laukauksella. Operaatio päättyi 1. maaliskuuta, kun viimeisetkin saksalaisjoukot olivat poistuneet Leningradin alueelta Narvaan aloittaen Narvan taistelun. Luokka:Leningradin piiritys Luokka:Vuoden 1944 sotahistoria
Hofmann-toisiintuminen

Hofmann-toisiintuminen on toisiintumisreaktio, jossa amidi reagoi emäksisissä olosuhteissa bromin kanssa muodostaen amiinin. Muodostuvassa amiinissa on yksi hiiliatomi vähemmän kuin alkuperäisessä amidissa. Hofmann-toisiintuminen on käyttökelpoinen reaktio valmistaa erityisesti aromaattisia amiineja. Hofmann- toisiintuminen on nimetty löytäjänsä, saksalaisen kemistin August Wilhelm von Hofmannin mukaan. ==Olosuhteet ja mekanismi== Hofmann-toisiintuminen tapahtuu vain substituoimattomille primäärisille amideille. Reaktiossa bromin lähteenä voidaan käyttää joko bromia alkuainemuodossaan tai N-bromibutaani-imidiä. Nämä reagoivat emästen kuten natriumhydroksidin tai natriummetoksidin kanssa muodostaen natriumhypobromiittia in situ. Tämän jälkeen reaktio tapahtuu niin kutsuttuna yhtäaikaisprosessina. Hypobromiitti-ioni reagoi primäärisen amidin typpiatomin kanssa muodostaen N-bromijohdannaisen, jolta emäs vastaanottaa protonin muodostaen nitreenin. Tälle nitreenille tapahtuu toisiintuminen orgaaniseksi isosyanaatiksi. Isosyanaattivälituote hydrolysoituu epästabiiliksi karbaamihapoksi, josta eliminoituu hiilidioksidia ja muodostuu amiini. : Reaktiossa voi muodostua sivutuotteena ureoita, asyyliureoita tai nitriilejä. Muodostuva amiini voi seuraavassa vaiheessa reagoida edelleen karboksyylihappojohdannaisten, kuten happokloridien kanssa muodostaen amideja. Näin voidaan syntetisoida esimerkiksi suhteellisen epästabiileja geminaalisia diamideja. ==Lähteet== == Aiheesta muualla == Luokka:Orgaaniset reaktiot
Niwanon rauhanpalkinto

Niwanon rauhanpalkinto () on japanilainen rauhanpalkinto， joka on jaettu vuodesta 1983. Palkintona on todistus, kultamitali ja 20 miljoonan jenin arvoinen rahasumma. Palkinnon jakaa japanilainen Niwanon rauhansäätiö, jonka perusti japanilainen buddhalaismunkki Nikkyō Niwano. Nikkyōn poika Nichikō on nykyään säätiön hallituksen kunniapuheenjohtaja . Rauhanpalkinnon saajan valitsee kansainvälinen toimikunta, jonka jäsenenä toimi 2011–2016 suomalainen sosiaalineuvos Birgitta Rantakari. ==Palkinnon saajat== Vuosi saaja Maa tai järjestö 2019 John Paul Lederach 2018 Adyan säätiö 2017 Munib Younan 2016 Rauhanrakentamisen ja sovinnon keskus 2015 pastori Esther Ibanga 2014 Dena Merriam 2013 Gunnar Stålsett 2012 Rosalina Tuyuc 2011 Sulak Sivaraksa 2010 Ela Bhatt 2009 Gideon Byamugisha 2008 prinssi Hasan ibn Talal 2007 Cheng Yen 2006 Rabbis for Human Rights 2005 Hans Küng 2004 Acholi Religious Leaders Peace Initiative 2003 Scilla Elworthy 2002 Samuel Ruiz 2001 Elias Chacour 2000 Kang Won Yong 1999 Sant’Egidion-yhteisö 1998 Preah Maha Ghosananda 1997 Corrymeela- yhteisö 1996 Marii Hasegawa 1995 M. Aram 1994 Paulo Evaristo Arns 1993 Neve Shalom/Wahat al-Salam 1992 A. T. Ariyaratne 1991 Hildegard Goss-Mayr 1990 Norman Cousins 1989 Etai Yamada 1987 Maailman muslimineuvosto 1986 Philip Potter 1985 Zhao Puchu 1984 Homer A. Jack 1983 Hélder Câmara ==Lähteet== Luokka:Rauhanpalkinnot
Sasu

Sasu on suomalainen miehen etunimi, alun perin Sakari-nimen kansan­omainen puhuttelu­muoto. Vuoden 2019 loppuun mennessä nimen Sasu on saanut noin 950 henkilöä. Sasun nimipäivä on 14. tammikuuta, joka on myös Sakarin nimipäivä. Nimi lisättiin kalenteriin vuonna 2015. == Tunnettuja Sasuja == * Sasu Haapanen (1905–1986), elokuvanäyttelijä * Sasu Hovi (s. 1982), jääkiekkomaalivahti * Sasu Iivarinen (s. 1990), pesäpalloilija * Sasu Joutsi (s. 1979), elokuva- ja televisiolavastaja * Sasu Kaasinen (s. 1990), kreikkalais-roomalaisen tyylin painija * Sasu Moilanen (s. 1966), ääninäyttelijä ja muusikko * Sasu Ripatti, Vladislav Delay (s. 1976), elekronisen musiikin artisti * Sasu Salin (s. 1991), koripalloilija * Sasu Toikka (s. 1990), pesäpalloilija === Sasu nimimerkkinä === * Sasu Punanen, toimittaja ja poliitikko Yrjö Räisäsen (1888–1948) pakinoitsijanimimerkki == Lähteet == Luokka:Etunimet
Sydneyn rauhanpalkinto

Sydneyn rauhanpalkinto (engl. Sydney Peace Prize) on australialainen rauhanpalkinto, jonka jakaa Sydneyn rauhansäätiö, joka on Sydneyn yliopiston alainen voittoa tavoittelematon järjestö. Sydneyn rauhanpalkinto on ainoa Australiassa jaettava rauhanpalkinto. Sydneyn kaupungin pormestari on palkinnon suojelija. Palkinnon jakaa jury, joka koostuu eri alojen asiantuntijoista, liike-elämästä, mediasta, akatemiasta ja julkisesta sektorista. Palkinnon arvo on 50 000 Australian dollaria ja lasinen pokaali. Rauhanpalkinnon yhteydessä jaetaan toisinaan erikoispalkinto rauhan kultamitali. ==Palkinnon saajat== Vuosi saaja Maa tai järjestö 1998 Muhammad Yunus 1999 Desmond Tutu 2000 Xanana Gusmão 2001 William Deane 2002 Mary Robinson 2003 Hanan Ashrawi 2004 Arundhati Roy 2005 Olara Otunnu 2006 Irene Khan 2007 Hans Blix 2008 Patrick Dodson 2009 John Pilger 2010 Vandana Shiva 2011 Noam Chomsky 2012 Sekai Holland 2013 Cynthia Maung 2014 Julian Burnside 2015 George Gittoes 2016 Naomi Klein 2017 Black Lives Matter 2018 Joseph Stiglitz 2019 Me Too -kampanja ==Kultamitalin saajat== Vuosi saaja Maa tai järjestö 2000 Nelson Mandela 2002 Tenzin Gyatso 14. Dalai Lama 2009 Daisaku Ikeda 2011 Julian Assange 2013 Stéphane Hessel ==Lähteet== Luokka:Rauhanpalkinnot
Rapsodia (albumi)

Rapsodia on rap-artisti Asan 13. joulukuuta 2013 julkaistu pitkäsoitto. Albumin kappaleista "Don Opas" ja "Juon bisseä ja räppäilen" on julkaistu musiikkivideot. Rapsodia nousi parhaimmillaan Suomen virallisen albumilistan 16. sijalle. == Kappaleet == # #* basso – Kari Hulkkonen #* tuottaja – Polarsoul #* viulu – Pitkäsen Matti # #* taustalaulu – DJPP #* laulu – Enni, Iivo, Kosmo, Nuua, Sohvi #* tuottaja – LX-Beats #* trumpetti – Erno Haukkala # #* tuottaja – Totte Tosimies # #* tuottaja – X23 # #* basso – Kari Hulkkonen #* tuottaja – LX-Beats #* trumpetti – Erno Haukkala # #* basso – Kari Hulkkonen #* tuottaja – Juan Muteniac #* viulu – Pitkäsen Matti # #* basso – Kari Hulkkonen #* kitara – Tero Holopainen #* tuottaja – LX-Beats #* laulu – Josafat # #* tuottaja – Polarsoul # #* tuottaja – Poika Orma # #* tuottaja – Polarsoul #* viulu – Pitkäsen Matti # #* tuottaja – LX-Beats #* viulu – Pitkäsen Matti # #* basso – Kari Hulkkonen #* tuottaja – Juan Muteniac #* rap – Jussi Kuoma, Kube, Lempi-Joe, Liigalaiska, Otto Martikainen #* laulu – Puppa J # #* basso – Kari Hulkkonen #* kitara – Toni Heinonen #* tuottaja – KimiBro # #* tuottaja – LX-Beats # #* basso – Kari Hulkkonen #* tuottaja – Polarsoul == Arvostelut == * Helsingin Sanomat: positiivinenHelsingin Sanomat * Rumba: Rumba * Soundi: Soundi == Lähteet == Luokka:Asan albumit Luokka:X23:n tuottamat albumit Luokka:Juan Muteniacin tuottamat albumit Luokka:Vuoden 2013 albumit
Tetraceratops

Tetraceratops (nimen merkitys: ”nelisarvinaama”) on sukupuuttoon kuollut varhaisella permikaudella elänyt synapsidisuku, joka saattaa olla varhaisin tunnettu terapsidien edustaja. Sukuun luettu laji on nimeltään Tetraceratops insignis. Sen tunnettu fossiili on löydetty Yhdysvalloista, Texasista. Tämä fossiili on kuitenkin puutteellinen, ja tähän asti julkaistuissa tutkimuksissa Tetraceratops on välillä luokiteltu terapsidiksi ja välillä joksikin muuksi synapsidiksi.Genus: Tetraceratops MATTHEW, 1908 Paleofile.com (viitattu: 14. 1. 2014) New Basal Synapsid Supports Laurasian Origin for Therapsids Acta Palaeontologica Polonica 54(3):393-400. 2009 On the affinities of Tetraceratops insignis, an Early Permian synapsid E. Amson & M. Laurin, Acta Palaeonto−logica Polonica 56 (2): 301–312., 2011 ==Ominaisuudet== Tetraceratops insignisin kallon pituus on suunnilleen 90 mm, ja sen ominaispiirteisiin kuuluvat luiset kyhmyt kuonon premaxilla ja os praefrontale -luissa sekä alaleuan angular-luussa. Nämä kyhmyt saattoivat olla sarvien kiinnittymiskohtia. Jos alaleuan kyhmyt lasketaan mukaan, tällä eläimellä on oikeastaan kuusi eikä neljä sarvea.The osteology and relationships of Tetraceratops insignis, the oldest known therapsid Journal of Vertebrate Paleontology, 1996 ==Luokittelu== Tetraceratopsin luokittelusta ei ole oltu täysin yksimielisiä, sillä se tunnetaan vain yhdestä osittain säilyneestä kallosta ja alaleuan luusta. 1900-luvulla se oli välillä luokiteltu terapsideja ”primitiivisempiin” synapsidiheimoihin Eothyrididae sekä Sphenacodontidae. Tämän lisäksi sitä oli pidetty myös terapsidina. Tämä luokittelun kiista on jatkunut 2000-luvulle asti, jolloin tehty tutkimus kyseenalaisti Tetraceratopsin aseman varhaisimpana tunnettuna terapsidina, ja sen epäiltiinkin olevan heimon Sphenacodontidae edustaja. Sen statusta terapsidina kuitenkin tuki fossiilin uudelleenkuvaus 1900-luvun puolivälistä. Lisäksi toinen 2000-luvulla tehty tutkimus näyttäisi osoittavan Tetraceratopsin olevan terapsidi, ja kaikkien muiden terapsidien sisarryhmä.Dimetrodon Is Not a Dinosaur: Using Tree Thinking to Understand the Ancient Relatives of Mammals and their Evolution Evolution: Education and Outreach kesäkuu 2009, Volume 2, Issue 2, pp 257-271 Interrelationships of basal synapsids: cranial and postcranial morphological partitions suggest different topologies Journal of Systematic Palaeontology Volume 10, Issue 4, 2012 A mixed-age classed ‘pelycosaur’ aggregation from South Africa: earliest evidence of parental care in amniotes? Jennifer Botha-Brink & Sean P Modesto; Proceedings B, 22. marraskuuta 2007 ===Fylogenia=== Jun Liu, Bruce Rubidge ja Jinling Li (2009): E. Amson & M. Laurin (2010): ==Lähteet== Luokka:Synapsidit Luokka:Terapsidit
Raitatuliperä

Raitatuliperä (Stagonopleura bella) on loistopeippojen heimoon kuuluva varpuslintu. ==Levinneisyys== Raitatuliperää tavataan Australian kaakkoisosissa ja Tasmaniassa. Lajia on kuvattu yleisesti ottaen harvinaiseksi, mutta Tasmaniassa se on yleisempi kuin Manner-Australiassa. Lajin ei uskota olevan vaarassa, ja se on luokiteltu elinvoimaiseksi. ==Lähteet== Luokka:Loistopeipot